|  |  |
| --- | --- |
| Ministerstvo vnútra SR  Centrum podpory Trenčín  Jilemnickeho 1  911 14 Trenčín | |
| Č.p.: CPTN-ON-2022/003866-001 | Trenčín 13.06.2022 |

***Základná požiadavka investičnej akcie***

***1. NÁZOV A MIESTO STAVBY: \_***

*Názov stavby:* **Považská Bystrica OR PZ, vybudovanie špeciálnej výsluchovej miestnosti**

*Miesto stavby:* ul. Kukučínova č.186/1 , Považská Bystrica

*Údaje o vlastníckych právach*: LV č.: 9398, okres: Považská Bystrica, mesto: Považská Bystrica , k.ú. Považská Bystrica

č. parciel: 430/7

súpisné č.: 186

vlastník: SR – Ministerstvo vnútra SR, Pribinova 2, Bratislava

***2. DRUH STA VBY A JEJ PODROBNÝ OPIS: \_***

Predmetom základnej požiadavky je vybudovanie špeciálnej výsluchovej miestnosti (ďalej len ŠVM), určenej na vypočutie zvlášť zraniteľných obetí trestných činov a vyhotovenie záznamu, využiteľného v ďalšom konaní. ŠVM bude pozostávať z dvoch samostatných miestností, z ktorých jedna je určená na samotné vypočutie obete špeciálne vyškolením vyšetrovateľom a bude osadená zariadením na snímanie obrazu a zvuku pre potreby vyhotovenia záznamu. V druhej susediacej miestnosti, zvukotesne oddelenej od výsluchovej miestnosti, bude umiestnené technické zázemie (záznamové zariadenie, náhradný zdroj pre prípad výpadku elektrickej energie) a vytvorený priestor pre obsluhu záznamového zariadenia a pre ďalších účastníkov výsluchu. V deliacej stene medzi oboma miestnosťami bude osadené zvukotesné jednosmerné nepriehľadné zrkadlo, ktoré bude slúžiť na opoznávanie.

***P o p i s  o b j e k t u :***

Ide o administratívnu budovu Okresného riaditeľstva PZ Považská Bystrica so siedmimi nadzemnými podlažiami a s  jedným podzemným podlažím, ktorá bola daná do užívania v rokoch 1976-1977. Jej ôsme nadzemné podlažie tvorí priestor komunikačného jadra so strojovňou výťahov. Pôvodná plochá strecha objektu bola v roku 2000 prekrytá novou šikmou strechou. V objekte sú 2 osobné výťahy, samotný areál pozostáva zo 4 objektov, ktoré sú stavebne prepojené na prízemí a v suteréne.V roku 2009 bol objekt vrátane pozemkov prevedený do správy Krajského riaditeľstva PZ v Trenčíne pre potreby OR PZ Považská Bystrica. V tom istom roku bola na objekte zrealizovaná investičná akcia, pri ktorej boli zrekonštruované sociálne zariadenia, vybudoval sa prístup a WC pre osoby s obmedzenou schopnosťou pohybu, boli vymenené otvorové výplne, dispozičné zmeny vo vestibule a úprava elektroinštalácie. V roku 2015 bol vypracovaný projekt na rekonštrukciu a modernizáciu objektu Okresného riaditeľstva PZ v Považskej Bystrici na dosiahnutie zníženia energetickej náročnosti a zabezpečenie bezbariérového prístupu do objektu. Konštrukčne objekt administratívnej budovy je z oceľového skeletu (valcové profily) kotveného do monolitických pätiek. Fasáda je v časti 2-7. NP z boletických dielcov obvodového plášťa. Schodisko je dvojramenné monolitické s povrchovou úpravou terazzo. Stropy sú železobetónové monolitické. V súčasnosti vykurovanie objektu OR PZ je zabezpečované vlastnou plynovou teplovodnou kotolňou, ktorá je vybudovaná v samostatnej miestnosti v obj. č. 4 Garáže.

***N a v r h o v a n é r i e š e n i e :***

Predmetom sú stavebné úpravy existujúcich miestností na I. NP (prízemí) na výkrese označené ako kancelária č. 17 a kancelária č. 18 a priľahlej chodby. Výsluchová miestnosť bude umiestnená v miestnosti č. 17, ktorá je menšia a nachádza sa vpravo. Kancelária č. 18 bude ako záznamová miestnosť (technická), ktorá je väčšia a vľavo.

Obe miestnosti predtým slúžili ako kancelárie. Miestnosti sú priamo osvetlené a vetrané oknami, okennú výplň tvoria plastové jednokrídlové miestnosť č. 18 dvojkrídlové miestnosť č. 17 otváravé okná s trojsklom so žalúziami, sieťkou proti hmyzu a zvonku železnými mrežami. Okná sú v obidvoch miestnostiach uzamykateľné. Povrchové úpravy stien tvorí štuková omietka s bielym náterom, nášľapnú vrstvu tvorí nalepené PVC. Medzi miestnosťami sa osadí jednosmerné neprehľadné zrkadlo v strede z pohľadu od výsluchovej miestnosti (pozor) miestnosti nie sú rovnako dlhé vo výške 80 cm nad zemou o navrhovanom rozmere cca 1,5m x 1,0m, toto okno musí spĺňať aj funkciu zvukotesnosti. Osadia sa nové svietidlá (intenzita umelého osvetlenia bude 500 lx).

Navrhované stavebné úpravy:

1. odstránenie prahov (max prechodová lišta do v. 2 cm), výmena zárubní na oboch miestnostiach,
2. vstupné dvere do výsluchovej aj záznamovej miestnosti budú vymenené za protihlukové (zvukotesné)
3. medzi výsluchovou. a záznamovou miestnosťou sa osadí jednosmerné neprehľadné zrkadlo o rozmere cca 1,5m x 1,0m, priečka sa opatrí zvukovou izoláciou a novou omietkou,
4. núdzové svetlá v oboch miestnostiach sa pripoja na vytvorený svetelný obvod pričom je nutné trvalé napájanie so zabudovanou batériou s výdržou min. 3h v prípade výpadku el. energie,
5. vykurovacie telesá ostanú pôvodné, dá sa len nový náter, kvôli možnosti regulácie tepla sa vymenia nefunkčné ventily,
6. namontujú sa lokálne chladiace jednotky v oboch miestnostiach s max. hlučnosťou 45dB,
7. pôvodná podlaha (PVC) v oboch miestnostiach sa vybúra a nanesie sa v prípade potreby nivelačný poter a nášľapná vrstva na báze PVC prípadne kaučuku, vo výsluchovej miestnosti v pastelových farbách
8. vo výsluchovej miestnosti sa osadí znížený kazetový strop,
9. steny sa v miestnostiach vystierkujú a vymaľujú, vo výsluchovej miestnosti sa použijú umývateľné farby (nie olejový náter), v technickej miestnosti stačí vymaľovať bielou farbou,
10. doplnenie a úprava elektroinštalácie – Pôvodné zásuvky sa ponechajú, vymenia sa kryty vypínačov a zásuviek. Pôvodné svietidlá vo výsluchovej miestnosti sa demontujú a osadia sa nové žiarivkové svietidlá do kazetového podhľadu, svietidlá v záznamovej miestnosti sa vymenia za nové, výmena konštrukcie podhľadov, ak sa bude dať osadí sa znížený kazetový strop.

***3. POČET, PLOCHA A ÚČEL POŽADOVANÝCH MIESTNOSTÍ, POČET OBJEKTOV, PLOCHA CELÉHO AREÁLU: \_***

Navrhovanými stavebnými úpravami sa zabezpečí vybudovanie špeciálnej výsluchovej miestností pre obete trestných činov, ktorá pozostáva z nasledovných miestností :

* výsluchová miestnosť (č.17) - šírka 2,83 m a dĺžka 4,35 m ........(12,31 m2)
* záznamová - technická miestnosť (č.18) - šírka 2,78 m a dĺžka 6,20 m ........(17,24 m2)

spoločná výška ... 2,93 m

Stavebnými úpravami sa zmení účel využitia predmetných miestností.

Počet, plocha a účel ostatných miestností sa nemení.

***4. POČET A SKLADBA VŠETKÝCH OSÔB NA NAVRHOVANEJ STAVBE: \_***

Navrhované stavebné úpravy si nevyžiadajú nárast pracovných síl.

***5. ŠPECIÁLNE POŽIADAVKY: \_***

Stavebné úpravy objektu sinebudú vyžadovať riešenie špeciálnych požiadaviek.

Informačný systém pre ŠVM, technické a infraštruktúrne vybavenie miestností nie je predmetom tejto základnej požiadavky.

***6. POŽIADAVKY NA STAVBU: \_***

Realizácia stavebných úprav bude uskutočňovaná za plnej prevádzky objektu.

***7. ORIENTAČNÉ NÁKLADY: \_***

|  |  |
| --- | --- |
| **Realizácia stavebných úprav:** (podľa krycieho listu rozpočtu) |  |

|  |  |
| --- | --- |
|  |  |
| - búracie práce, demontáž (priečok, podlahy, dvere, prahy, svietidlá, vyčistenie miestností...) a likvidácia odpadu | 1.928 Eur |
| - osadenie jednosmerného nepriehľadného zrkadla rozmer 1,5 x 1,0 m | 1.500 Eur |
| - osadenie oceľových zárubní + 2 ks protihlukové dvere | 755 Eur |
| - konštrukcie drevostavby + kazetový strop v 2 miestnostiach | 2.286 Eur |
| - úprava elektroinštalácie + montáž a zapojenie LED panelov, výmena  vypínačov | 2.168 Eur |
| - vyspravenie omietok, zvuková izolácia priečky (s osadením  nepriehľadným zrkadlom)+ sieťka, 2x vymaľovanie stien a stropov | 2.000 Eur |
| - dodávka + montáž vzduchotechnických zariadení | 2.090 Eur |
| - podlahová krytina na báze PVC (kaučuk) + lepenie soklových líšt | 1.510 Eur |
| - demontáž, náter a spätná montáž radiátorov, 4x termohlavica | 200 Eur |
| Spolu: | 14 437 Eur |
| DPH 20% | 2.887,40 Eur |
| **Realizácia celkom:** | **17.324,40** **Eur** |

**Projektová dokumentácia:**

|  |  |
| --- | --- |
| vypracovanie PD | 600 Eur |
| autorský dozor | 90 Eur |
| spolu: | 690 Eur |
| DPH 20% | 138 Eur |
| **Projektová dokumentácia celkom:** | **828 Eur** |

**Celkové náklady na prípravu a realizáciu stavby vrátane DPH : 18.152,40 Eur**

Uvedené náklady na realizáciu stavby sú orientačné, budú upresnené na základe spracovaného realizačného projektu stavby, súčasťou ktorého je položkovitý rozpočet, ktorým budú podrobnejšie špecifikované náklady na realizáciu.

Skutočné náklady stavby budú určené na základe úspešnej ponuky po vykonaní verejného obstarávania výberu zhotoviteľa stavby podľa zákona č. 343/2015 Z. z. o verejnom obstarávaní   
a o zmene a doplnení niektorých zákonov v znení neskorších predpisov.

***8. ODÔVODNENIE POTREBY STAVBY:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_ \_\_\_\_\_\_\_***

Potreba vybudovania ŠVM pre Slovenskú republiky vyplýva z čl. 15 smernice Európskeho parlamentu a Rady 2011/36/EU z 05.04.2011 o prevencii obchodovania s ľuďmi a boji proti nemu a o ochrane obetí obchodovania, kde má byť detská obeť obchodovania s ľuďmi v prípade potreby vypočutá v priestoroch určených alebo prispôsobených na tento účel, a taktiež v zmysle čl. 23 smernice Európskeho parlamentu a Rady 2012/29/EU z 25.10.2012, podľa ktorej majú byť obete s osobitnou potrebou ochrany, ktoré sú zvlášť zraniteľné voči sekundárnej viktimizácii, zastrašovaniu a pomste vypočuté v priestoroch určených alebo prispôsobených na tento účel.

***9. ÚZEMNÉ KONANIE:\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_***

Na predmetnú investičnú akciu sa nevyžaduje územné konanie.

Vypracoval: mjr. Ing. Ľuboš Chorvát

tel.: 0961 20 5443

e-mail: lubos.chorvat@minv.sk

Súhlasí: ............................................................ ..................................................................

Ing. Anna Kurillová pplk. Mgr. Roman Šulavík

vedúca riaditeľ

oddelenia nehnuteľností Centra podpory Trenčín

Centra podpory Trenčín

..................................................................

mjr. Ing. Jozef Pagáč

vedúci

oddelenia ochrany objektov

Krajského riaditeľstva PZ v Trenčíne

Odporúča:

....................................................................

mjr. Mgr. Petra Kontrošová

vedúca vnútorného oddelenia

organizačného odboru

kancelárie prezidenta Policajného zboru

Schválil:

....................................................................

mjr. JUDr. Milan Veselka

riaditeľ  kancelárie prezidenta Policajného zboru

poverený výkonom dočasne neobsadenej riadiacej funkcie

Prílohy: 1. LV č. 9398

2. kópia z kat. mapy

3. fotodokumentácia

4. pôdorys prízemia

5. podklady z ÚKP PPZ